Oficiālais Vēstnesis L 127 , 29/04/2004 Lpp. 0043 - 0047



Komisijas Regula (EK) Nr. 835/2004 (2004. gada 28. aprīlis), ar kuru sakarā ar Čehijas, Igaunijas, Kipras, Latvijas, Lietuvas, Maltas, Polijas, Slovākijas, Slovēnijas un Ungārijas pievienošanos pielāgo Regulu (EK) Nr. 2076/2002 un Lēmumus 2002/928/EK, 2004/129/EK, 2004/247/EK un 2004/248 attiecībā uz dažu tādu aktīvu vielu nepārtrauktu lietošanu, kas nav iekļautas Direktīvas 91/414/EEK I pielikumā (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Čehijas, Igaunijas, Kipras, Latvijas, Lietuvas, Maltas, Polijas, Slovākijas, Slovēnijas un Ungārijas Pievienošanās līgumu, un jo īpaši tā 2. panta 3. punktu, ņemot vērā Čehijas, Igaunijas, Kipras, Latvijas, Lietuvas, Maltas, Polijas, Slovākijas, Slovēnijas un Ungārijas Pievienošanās līgumu, un jo īpaši tā 57. pantu, tā kā: (1) Komisijas Regulā (EK) Nr. 2076/2002 [1] un Komisijas Lēmumā 2002/928/EK [2], 2004/129/EK [3], 2004/247/EK [4] un 2004/248/EK [5] ir noteikumi par dažu aktīvo vielu neiekļaušanu Direktīvas 91/414/EEK I pielikumā un par to, ka dalībvalstis atsauc visas atļaujas, kas attiecas uz augu aizsardzības līdzekļiem, kuros ir minētās aktīvās vielas. Minētajos tiesību aktos ir paredzēti izņēmumi, kuri ļauj nepārtraukt dažu minēto vielu lietošanu ierobežotā laikposmā līdz alternatīvu izstrādei. (2) Minētā regula un minētie lēmumi jāpielāgo sakarā ar Čehijas, Igaunijas, Kipras, Latvijas, Lietuvas, Maltas, Polijas, Slovākijas, Slovēnijas un Ungārijas (turpmāk — "jaunās dalībvalstis") pievienošanos, jo šādas atkāpes ir vajadzīgas jaunajām dalībvalstīm. (3) Tādēļ attiecīgi jāgroza Regula (EK) Nr. 2076/2002 un Lēmums 2002/928/EK, 2004/129/EK, 2004/247 un 2004/248/EK, IR PIEŅĒMUSI ŠO REGULU. 1. pants Regulas (EK) Nr. 2076/2002 II pielikumu groza saskaņā ar šīs regulas pielikumu. 2. pants Lēmumu 2002/928/EK groza šādi: 1. Lēmuma 2. pantam pievieno šādu c) punktu: "c) attiecībā uz pielikuma C ailē iekļautajiem lietojumiem B ailē norādītā dalībvalsts var paturēt spēkā benomilu saturošu augu aizsardzības līdzekļu atļaujas līdz 2007. gada 30. jūnijam ar noteikumu, ka tā: i) nodrošina, ka šādus augu aizsardzības līdzekļus, kas paliek tirgū, pārmarķē, lai tie atbilstu ierobežotas lietošanas nosacījumiem; ii) ievieš visus lietderīgos risku mazinošos pasākumus, lai samazinātu jebkādu iespējamo risku un nodrošinātu cilvēku un dzīvnieku veselības un vides aizsardzību, un iii) nodrošina, lai šādai lietošanai nopietni tiek meklēti alternatīvi līdzekļi un metodes, īpaši, izmantojot rīcības plānus. Attiecīgā dalībvalsts vēlākais 2004. gada 31. decembrī informē Komisiju par šā punkta piemērošanu un īpaši par darbībām, kas veiktas, ievērojot i), ii) un iii) punktu, kā arī reizi gadā sniedz izlietotā benomila daudzumu novērtējumu saskaņā ar šo punktu." 2. Lēmuma 3. pantu aizstāj ar šādu: "3. pants Jebkurš papildperiods, ko dalībvalstis piešķir saskaņā ar Direktīvas 91/414/EEK 4. panta 6. punkta noteikumiem, ir iespējami īss un: a) attiecībā uz lietojumiem, kuriem atļauja jāatsauc sešos mēnešos pēc šā lēmuma pieņemšanas, beidzas vēlākais 18 mēnešus pēc šā lēmuma pieņemšanas; b) attiecībā uz lietojumiem, kuriem atļauja jāatsauc līdz 2007. gada 30. jūnijam, beidzas vēlākais 2007. gada 31. decembrī." 3. Pievieno šādu pielikumu: " Pielikums A aile | B aile | C aile | Aktīvā viela | Dalībvalsts | Lietojums | Benomils | Slovākija | Lēcas, tabaka, cukurbietes, rudzi | " 3. pants Lēmuma 2004/129/EK II pielikumā ierakstam par metidāciju beigās pievieno šādas rindas: Kipra | citrusaugi un olīvas, lietošana ziemā lapu augļu kokiem | Slovākija | Āboli, aprikozes, vīnogas, bumbieri, persiki, plūmes, dekoratīvie augi | 4. pants Lēmuma 2004/247/EK pielikumam pievieno šādu rindu: Polija | Asparāgi, rabarberi, augļi (āboli, bumbieri, aprikozes, persiki, plūmes, ķirši, valrieksti, jāņogas, ērkšķogas, avenes, vīnogas, zemenes) | 5. pants Lēmuma 2004/248/EK pielikumam pievieno šādas rindas: Ungārija | Kukurūza | Polija | Kukurūza | 6. pants Šis lēmums stājas spēkā, ja stājies spēkā Čehijas, Igaunijas, Kipras, Latvijas, Lietuvas, Maltas, Polijas, Slovākijas, Slovēnijas un Ungārijas Pievienošanās līgums, un minētā līguma spēkā stāšanās dienā. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 28. aprīlī Komisijas vārdā — Komisijas loceklis David Byrne [1] OV L 319, 23.11.2002., 3. lpp. Regula grozīta ar Regulu (EK) Nr. 1336/2003, 26.7.2003., 21. lpp. [2] OV L 322, 27.11.2002., 53. lpp. [3] OV L 37, 10.2.2004., 27. lpp. [4] OV L 78, 16.3.2004., 50. lpp. [5] OV L 78, 16.3.2004., 53. lpp. -------------------------------------------------- PIELIKUMS Regulas (EK) Nr. 2076/2002 II pielikumam pievieno šādas rindas: "Azakonazols | Polija | Tomāti, koku bojājumu apstrāde | Bensultaps | Ungārija | Kartupeļi, cukurbietes, graudaugi, zemenes, magones, pupas, ogas | Polija | Kartupeļi | Brompropilāts | Kipra | Citrusaugi | Hlorfenvinfoss | Polija | Sēnes | Cianazīns | Latvija | Eļļas rapši | Čehija | Jūrmalas sparģeļzirņi | Igaunija | Eļļas rapši | Lietuva | Eļļas rapši | Cikloāts | Polija | Sarkanās bietes, spināti | Dihlorprops | Ungārija | Graudaugi, zāles | Fenurons | Ungārija | Saulgriezes | Furatiokarbs | Čehija | Pupu sēklu apstrāde, sarkanais āboliņš, baltais āboliņš, lini, magones, gurķi, lucerna, kāpostu dārzeņi | Heksazinons | Ungārija | Mežsaimniecība | Čehija | Mežsaimniecība | Slovākija | Mežsaimniecība | Imazapīrs | Igaunija | Zeme, kurā neaudzē kultūraugus | Latvija | Zeme, kurā neaudzē kultūraugus, mežsaimniecības platību apstrādei pirms atražošanas | Lietuva | Zeme, kurā neaudzē kultūraugus | Polija | Zeme, kurā neaudzē kultūraugus | Slovākija | Zeme, kurā neaudzē kultūraugus | Iminoktadīns | Polija | Kokaudzētavas | Naptalāms | Slovākija | Gurķi | Polija | Gurķi, ķirbji, kabači | Čehija | Gurķi | Ungārija | Gurķi | Vara oksīns | Ungārija | Graudaugi (sēklu apvalki) | Oksikarboksīns | Kipra | Dekoratīvie augi, puķes un zāle, pupas | Prometrīns | Ungārija | Saulgriezes, kartupeļi, burkāni, lēcas, lapu garšaugi | Slovākija | Griķi, zemenes, dilles, lēcas | Latvija | Burkāni, kātu selerijas, pētersīļi, puravi, ķiploki, sīpoli, ķimenes | Kipra | Burkāni, kātu selerijas, zirņi, sīpoli, ķiploki, pētersīļi, koriandrs, puravi, lēcas un čemurziežu dzimtas augi | Igaunija | Zirņi, pupas, burkāni, kātu selerijas, pētersīļi, ķimenes, puravi, sīpoli, ķiploki | Polija | Burkāni, pētersīļi, pastinaki, sakņu selerijas, dilles, puravi, ķiploki, sīpoli, zirņi, cūku pupas, lēcas, koriandrs, ķimenes, parastās rubijas, piparmētras un citi stiebraugi, gladiolas, tulpes, rozes | Lietuva | Zirņi, pupas, vīķi, ķimenes, lupīnas, burkāni | Terbacils | Polija | Piparmētras | Terbufoss | Ungārija | Kukurūza, cukurbietes, graudaugi, saulgriezes, sojas pupas | Terbutrīns | Slovākija | Sīksēklu un vidējrupjsēklu pupas, zaļie zirņi | Tiociklāms | Kipra | Kartupeļi, pupas, kātu selerijas, gurķi, melones, arbūzi, ķirbji, dekoratīvie augi | Triforīns | Čehija | Maurloki (sēklu audzēšana) un krizantēmas" | --------------------------------------------------